บทความหลัก: ฟุตบอลถ้วยพระราชทานประเภท ก. ประจำปี 2552เหตุการณ์ความไม่สงบในฟุตบอลถ้วยพระราชทานประเภท ก. ประจำปี 2552 เป็นเหตุตะลุมบอนที่เกิดขึ้นเมื่อวันที่ 20 กุมภาพันธ์ 2553 ณ สนามกีฬาศุภชลาศัย ในการแข่งขันระหว่าง สโมสรฟุตบอลการท่าเรือไทย และ สโมสรฟุตบอลเมืองทอง-หนองจอก ยูไนเต็ด

เหตุการณ์
---------

จากกรณีที่ เมืองทอง-หนองจอก ยูไนเต็ด ได้ประตูที่สอง ในนาทีที่ 81 ดาโน เซียกา โหม่งเข้าประตูไปนั้น แฟนบอลการท่าเรือไทย มองว่า ผู้ตัดสินในเกมนั้น (อรรถกร เวชการ) ตัดสินผิดลาด และมิงจังหวะนั้นเป็นลูกแฮนด์บอล ทำให้แฟนบอลการท่าเรือไทย ไม่พอใจ จนมีการขว้างปาขวดน้ำและสิ่งของลงสนาม และจุดพลุไฟเขวี้ยงลงมา รวมถึงจุดประทัด จนเกมต้องยุติลงกลางคัน

ก่อนที่ในเวลาต่อมา เหตุการณ์จะบานปลายเมื่อ แฟนบอล การท่าเรือไทย พังรั้วกั้นเข้าไปทำร้ายกองเชียร์ของเมืองทองฯ จนคนดูวิ่งหนีกระโดดลงจากอัฒจันทร์ ขณะที่เจ้าหน้าที่ตำรวจและสารวัตรทหาร ที่มีเพียงไม่กี่คนไม่สามารถคุมสถานการณ์ได้ ทำให้เกิดเหตุวิวาทชกต่อยกันรอบสนาม ขณะเดียวกันก็มีรายงานว่า ผู้เล่นของการท่าเรือไทย อย่าง พงศ์พิพัฒน์ คำนวณ เป็นผู้พยายามชักชวนแฟนๆ ให้ประท้วงว่าประตูที่สองนั้นเกิดจากการแฮนด์บอล ซึ่งถือว่ามีเจตนายั่วยุให้แฟนบอลเริ่มคว้างปาสิ่งของ

โดยมีรายงานว่า มีแฟนบอล เมืองทองฯ ยูไนเต็ด บาดเจ็บ 9 คน และแฟนการท่าเรือไทยบาดเจ็บ 1 คน โดยมีรายงานข่าวอีกว่า เจ้าหน้าที่สารวัตรทหาร ไม่สนใจเอาเป็นธุระ ในการควบคุมระงับเหตุทะเลาะวิวาท

เหตุการณ์สืบเนื่อง
------------------

### ทางคดีความ

ภายหลังจากเกมจบลง ทาง สมาคมฟุตบอลแห่งประเทศไทยฯ โดย องอาจ ก่อสินค้า เลขาธิการสมาคมฯ ได้ตั้งคณะกรรมการสอบสวนเหตุการณ์นี้ โดยมี พล.ต.ท.วรพงษ์ ชิวปรีชา อุปนายกสมาคมฯ และ ผู้บัญชาการตำรวจนครบาล ดำเนินการสอบสวนพร้อมกับดำเนินคดี โดยได้นำเทปบันทึกภาพการแข่งขันเป็นหลักฐานและดำเนินการออกหมายจับ โดยต่อมาได้มีการดำเนินคดีผู้ก่อเหตุจำนวนทั้งหมด 10 ราย ซึ่งได้เข้ามามอบตัวและแสดงการขอโทษต่อแฟนบอลของ เมืองทองฯ ยูไนเต็ด

ต่อมาศาลแขวงปทุมวัน มีคำพิพากษาให้จำคุกจำเลยทั้งหมดเป็นเวลา 2 เดือน จำเลยไม่เคยกระทำผิดมาก่อนลดโทษเหลือ 1 เดือน ประกอบกับจำเลยให้การรับสารภาพจึงให้รอลงอาญาไว้ 1 ปี ปรับ 2,000 บาท บำเพ็ญสาธารณกุศลอีก 12 ชั่วโมง รายงานตัวต่อกรมคุมประพฤติ 4 ครั้ง ต่อ 1 ปี

### การลงโทษต่อสโมสรฟุตบอลและผู้เล่น

ภายหลังจากที่เหตุการณ์จลาจล จนไม่สามารถแข่งขันต่อได้ ทาง พิเชษฐ์ มั่นคง ประธานสโมสรการท่าเรือไทย ได้ประกาศขอยอมแพ้ และยกตำแหน่งชนะเลิศการแข่งขันให้กับ สโมสรเมืองทอง-หนองจอก ยูไนเต็ด และผู้ควบคุมการแข่งขันในเวลานั้น (ภิรมย์ อั๋นประเสริฐ) ได้ถือว่าการแข่งขันจบลงแล้ว แม้ว่าจะเหลือเวลาในการแข่งขันอีก 9 นาที

โดยทางคณะกรรมการสอบสวนเหตุการณ์ฯ ได้มีบทลงโทษกับทาง สโมสรฟุตบอลการท่าเรือไทย ในการแบนไม่ให้แข่งขันในสนามเหย้าของตน ในเกมการแข่งขันใน ฤดูกาล 2554 3 เกม ปรับเงิน 130,000 บาท ลงโทษแบนผู้เล่น พงศ์พิพัฒน์ คำนวณ 3 เกม และลงโทษแบน สะสม พบประเสริฐ และ เรอเน เดอซาแยร์ ห้ามคุมทีมข้างสนาม 3 เกม รวมไปถึงแบนแฟนบอลผู้ก่อเหตุ ห้ามเข้าสนามเป็นเวลา 1 ปี โดยรูปประกาศห้ามเข้าหน้าสนาม

ในส่วนพิธีการรับถ้วยรางวัล ทางสโมสรเมืองทองฯ ยูไนเต็ด ได้เข้ารับถ้วยรางวัลอย่างเป็นทางการ ต่อหน้าพระบรมฉายาลักษณ์ เมื่อวันที่ 29 มกราคม 2554

อ้างอิง
-------

1. 1 2  "จลาจลบอลถ้วย'ก.'แฟนหนีตายชุลมุน". *คมชัดลึก*. คมชัดลึก. 20 กุมภาพันธ์ 2553. สืบค้นเมื่อ 8 พฤศจิกายน 2564. `{{cite news}}`: ตรวจสอบค่าวันที่ใน: `|access-date=` (help)
2. ↑  Violence disrupts Thai Premier final
3. ↑  Violence mars King's Trophy match
4. ↑  ปะทะเดือด ท่าเรือ-เมืองทอง
5. ↑   "แฟนกิเลน" จวกสห.ยับ-ท่าเรือยันพร้อมรับผิดชอบ - MGR Online
6. 1 2  "ฟุตบอลถ้วยก.ดุ เมืองทอง-ท่าเรือตีกันยับ". *โพสต์ทูเดย์*. โพสต์ทูเดย์. 20 กุมภาพันธ์ 2553. สืบค้นเมื่อ 8 พฤศจิกายน 2564. `{{cite news}}`: ตรวจสอบค่าวันที่ใน: `|access-date=` (help)
7. ↑   ตร.นำเทปบอล "เมืองทองฯ-การท่าเรือ" ตรวจ เตรียมแจ้งจับหัวโจกก่อเหตุ - MGR Online
8. ↑   เผยโฉมแฟนเจ้าท่าผู้ก่อเหตุ ออกมาขอโทษพร้อมแฉแฟนเมืองทอง - Thaileagueonline.com
9. ↑   คุก 2 เดือน โจกท่าเรือรุมยำแฟนบอลเมืองทอง! - MGR Online
10. ↑  "เมืองทอง รับแชมป์ถ้วย ก.ปี 2552". *smmsport.com*. SMMSPORT. 29 มกราคม 2554. สืบค้นเมื่อ 8 พฤศจิกายน 2564. `{{cite news}}`: ตรวจสอบค่าวันที่ใน: `|access-date=` (help)

| * ด
* ค
* ก
สโมสรฟุตบอลเมืองทอง ยูไนเต็ด |
| --- |
| 
* ผู้เล่น
* เอเชีย
* ผลงาน

 |
| สนามเหย้า | 
* ธันเดอร์โดมสเตเดียม

 |
| โศกนาฏกรรม | 
* เหตุการณ์ความไม่สงบในฟุตบอลถ้วยพระราชทาน ก

 |
| ฤดูกาล | 
* 2552
* 2553
* 2554
* 2555
* 2556
* 2557
* 2558
* 2559
* 2560
* 2561
* 2562
* 2563–64
* 2564–65
* 2565–66
* 2566–67

 |
| สโมสรคู่ปรับ | 
* การท่าเรือ
* ชลบุรี
* บุรีรัมย์ ยูไนเต็ด

 |
| บุคลาการ | 
* ระวิ โหลทอง
* รณฤทธิ์ ซื่อวาจา
* พรเทพ ม้ามณี
* เจ้าหน้าที่สโมสร

 |
| บทความที่เกี่ยวข้อง | 
* เมืองทองธานี
* โรงเรียนหนองจอกพิทยานุสสรณ์มัธยม

 |

| * ด
* ค
* ก
สโมสรฟุตบอลการท่าเรือ |
| --- |
| 
* เอเชีย
* ฤดูกาลปัจจุบัน

 |
| สนามเหย้า | 
* แพตสเตเดียม

 |
| โศกนาฏกรรม | 
* เหตุการณ์ความไม่สงบในฟุตบอลถ้วยพระราชทาน ก

 |
| ฤดูกาล | 
* 2558
* 2559
* 2560
* 2561
* 2562
* 2563–64
* 2564–65
* 2565–66
* 2566–67

 |
| บุคลากร | 
* นวลพรรณ ล่ำซำ
* องอาจ ก่อสินค้า

 |
| บทความที่เกี่ยวข้อง | 
* เขตคลองเตย
* การท่าเรือแห่งประเทศไทย
* เมืองไทยประกันชีวิต

 |